Document ID: 32009D0506

ΑΠΌΦΑΣΗ ΤΗΣ ΕΠΙΤΡΟΠΉΣ
της 30ής Ιουνίου 2009
σχετικά με το διορισμό μελών της επιτροπής για τα ορφανά φάρμακα
(Κείμενο που παρουσιάζει ενδιαφέρον για τον ΕΟΧ)
(2009/506/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (1), και ιδίως το άρθρο 4 παράγραφος 3,
τη σύσταση του Ευρωπαϊκού Οργανισμού Φαρμάκων της 3ης Απριλίου 2009,
Εκτιμώντας τα ακόλουθα:
(1)
Η θητεία των τεσσάρων μελών της επιτροπής για τα ορφανά φάρμακα, η οποία καλείται στο εξής «επιτροπή» και συνεστήθη δυνάμει του άρθρου 4 του κανονισμού (ΕΚ) αριθ. 141/2000, έληξε στις 15 Απριλίου 2009. Ένα μέλος της επιτροπής, η θητεία του οποίου έληξε, είχε διοριστεί από την Επιτροπή βάσει σύστασης από τον Ευρωπαϊκό Οργανισμό Φαρμάκων. Τρία άλλα μέλη, των οποίων η θητεία έληξε, είχαν διοριστεί από την Επιτροπή για να αντιπροσωπεύουν τις οργανώσεις των πασχόντων. Συνεπώς, είναι αναγκαίο να διοριστούν στην επιτροπή τέσσερα νέα μέλη.
(2)
Ο Ευρωπαϊκός Οργανισμός Φαρμάκων σύστησε ένα άτομο για διορισμό.
(3)
Τα μέλη της επιτροπής διορίζονται για τριετή θητεία, η οποία αρχίζει την 1η Ιουλίου 2009,
ΑΠΟΦΑΣΙΖΕΙ:
Άρθρο 1
1. Διορίζεται το ακόλουθο μέλος της επιτροπής για τα ορφανά φάρμακα, η οποία καλείται στο εξής «επιτροπή», ως εκπρόσωπος των ενώσεων των ασθενών, για τριετή θητεία, από την 1η Ιουλίου 2009,
Κα Lesley Claire GREENE.
2. Επαναδιορίζονται τα ακόλουθα μέλη της επιτροπής, ως εκπρόσωποι των ενώσεων των ασθενών, για τριετή θητεία, από την 1η Ιουλίου 2009,
Κα Birthe Byskov HOLM
Δρ Marie Pauline EVERS.
Άρθρο 2
Κατόπιν εισηγήσεως του Ευρωπαϊκού Οργανισμού Φαρμάκων, επαναδιορίζεται το ακόλουθο μέλος της επιτροπής για τριετή θητεία από την 1η Ιουλίου 2009,
Δρ David LYONS.
Βρυξέλλες, 30 Ιουνίου 2009.

Labels: 0
15